Sian Ka’an

Sian Ka'an er et biosfærereservat og verdensarvområde i kommunene Felipe Carrilo Puerto og Tulum sør i delstaten Quintana Roo i Mexico. Området fikk status som nasjonalpark i 1986 og ble satt opp på UNESCOs verdensarvliste i 1987. Sian Ka'an omfatter både landområder og deler av Det karibiske hav, deriblant tropiske regnskoger, mangroveskoger og korallrev, og dekker i alt 5 280 km². Den har flere innsjøer, hvorav den største er Chunyaxché. Det er også funnet 23 arkeologiske steder fra mayakulturen, blant annet Muyil.

Sian Ka'an har et rikt fugleliv; det er observert over 300 arter. Av pattedyr fins det blant annet jaguarer, oseloter, margaykatter, edderkoppaper og manater.

Sian Ka'an betyr «Hvor himmelen blir født» eller «Gave fra himmelen» på yukatansk maya.

Eksterne lenker
 Centro Ecológico Sian Ka'an (CESiaK) 
 Sian Ka'an hos UNESCO 

Verdensarven i Mexico
Nasjonalparker i Mexico
Quintana Roos geografi
Biosfærereservater
Verneområder opprettet i 1986
1986 i Mexico
1987 i Mexico